Document ID: 31991R1524

KOMISSION ASETUS (ETY) N:o 1524/91,
annettu 5 päivänä kesäkuuta 1991,
interventioelinten suorittamaa oliiviöljyn ostoa ja varastointia koskevista yksityiskohtaisista säännöistä annetun asetuksen (ETY) N:o 3472/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 3577/90(2), ja erityisesti sen 12 artiklan 4 kohdan,
sekä katsoo, että
laatupolitiikan edistämiseksi on suotavaa vahvistaa interventiossa vaadittavia laadullisia perusteita; tätä tarkoitusta varten olisi jätettävä intervention ulkopuolelle lamppuöljyt, joiden happamuusaste on suurempi kuin kahdeksan; samasta syystä olisi mukautettava lamppuöljyihin sovellettavat hinnan alennukset; intervention hyvän hallinnon vuoksi olisi myös tehtävä pieni hinnan tarkistus parhaisiin öljylaatuihin, joilla tavallisesti on menekkiä markkinoilla,
interventiojärjestelmän hallinnon yksinkertaistamiseksi on tarpeen tarkastella uudelleen tiettyjä öljyjen hyväksymistä ja varastointia koskevia edellytyksiä; ottaen kuitenkin huomioon Portugalin tuotantoedellytykset, interventioon tarjottavien erien vähimmäismäärät olisi säilytettävä muuttumattomina mainitussa maassa markkinointivuonna 1990/1991; sen vuoksi olisi muutettava komission asetus (ETY) N:o 3472/85(3), sellaisena kuin se on viimeksi muutettuna asetuksella (ETY) N:o 3502/88(4), ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3472/85 seuraavasti.
1) Korvataan 1 artiklan toisessa alakohdassa ilmaisu "enintään 10 prosenttia" ilmaisulla "enintään 8 prosenttia".
2) Muutetaan 2 artikla seuraavasti:
a) korvataan 3 kohta seuraavasti:
"3. Jokaisen tarjotun erän määrän on oltava vähintään 20 tonnia oliiviöljyä. Kuitenkin markkinointivuonna 1990/1991 jokaisen Portugalissa tarjotun erän määrän on oltava vähintään jokin seuraavista määristä:
- 500 kilogrammaa, jos tarjottu öljy on jotakin asetuksen N:o 136/66/ETY liitteessä olevan 1 kohdan a tai b alakohdassa määriteltyä laatua,
- 1 000 kilogrammaa, jos tarjottu öljy on mainitussa liitteessä olevan 1 kohdan c alakohdassa määriteltyä laatua,
- 2 000 kilogrammaa, jos tarjottu öljy on mainitussa liitteessä olevan 1 kohdan d alakohdassa määriteltyä laatua tai jos tarjottu erä on erotettu kahteen tai useampaan osaan, jotka ovat mainitussa liitteessä olevassa 1 kohdassa määriteltyjä eri laatuja,"
b) poistetaan 4 kohdan toinen alakohta.
3) Korvataan 8 artiklan 2 kohta seuraavasti:
"2. Lukuun ottamatta tilanteita, jolloin öljystä on pulaa, jokaisen varastointierän määrän on oltava suurempi kuin 20 tonnia."
4) Korvataan asetuksen (ETY) N:o 3472/85 liite tämän asetuksen liitteellä.
2 artikla
Tämä asetus tulee voimaan 17 päivänä kesäkuuta 1991.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä kesäkuuta 1991.

Labels: 3
17